proxectonos/corpus_dominio_legal_administrativo_tmp huggingface dataset:
27/03/2015 | Administración LocalMunicipal
Fene
Servizos Económicos e Tributarios
Anuncio de cobranza padróns febreiro SAF a través da Lei de dependencia e o programa básico de axuda no fogar

Por Resolución da Alcaldía núm.332/2015, de 17/03/2015, aprobáronse os padróns fiscais correspondentes ao mes de febreiro do exercicio 2015 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES, do día 24/03/2015 e ata o 25/05/2015. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 18 de marzo de 2015 O alcalde, Asdo. Gumersindo P Galego Feal
27/03/2015 | Administración LocalConsorcios
Consorcio de Santiago
Expedientes de modificaciones de crédito

Aprobados pola Comisión Executiva do Consorcio da Cidade de Santiago de Compostela, na sesión de data 18 de marzo de 2015, un suplemento de crédito por importe de 123.000,00 € e tres créditos extraordinarios por importes de 109.400,00, 1.347.310,36 e 3.700,00, exponse ó público durante o prazo de quince (15) días habiles, contados a partir do día seguinte oó da publicación no BOP, para os efectos de alegacions. Santiago de Compostela, 18 de marzo 2014. A xerente do Consorcio de Santiago Asdo.: Belén Hernández Lafuente
27/03/2015 | Administración LocalMunicipal
Arteixo
Urbanismo
Expediente sancionador a Francisco José García Pérez (Expte. PS 1/14 CA)

Urbanismo e Medio Ambiente Disciplina e Inspección Urbanistica e Medioambiental Expte.: PS 1/14 CA Refª.: LACC/mjc ANUNCIO Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), notifícase a: – FERNANDO JOSE GARCIA PEREZ, con último enderezo no Concello de A CORUÑA Que foi dictada proposta de resolucion pola instructora do procedemento sancionador no expediente referenciado do Concello de Arteixo, no día 24 de febreiro de 2015, na que se dispón o seguinte: “Impoñer a don Nicolae Laurentiu Sologaistoa Hille (DNI n.º 46902387M) a sanción de mil cincocentos un euro (1.501 €) como autor da infracción administrativa grave tipificada no 105 d-2.º da Lei 13/2010, do 17 de decembro, do comercio interior de Galicia. Remitir a proposta de resolución formulada coas actuacións precedentes á Alcaldía para a inmediata resolución Arteixo, 24 de febreiro de 2015”. Pónselle de manifesto o expediente incoado ó efecto, en trámite de audiencia, concedéndolle un prazo de QUINCE DÍAS, contados a partir do seguinte a aquel en que teña lugar a notificación para formular alegacións e presentar os documentos e informes que estime pertinentes. A presente proposta que é un acto administrativo de trámite, non decisorio, é inimpugnable polo que non cabe recurso algún; sen prexuízo de impugnar no seu día a decisión que poña fin ó mesmo, se é contraria ós seus dereitos. Achégase como anexo unha relación dos documentos obrantes no expediente sancionador de referencia. Arteixo, 24 de febreiro de 2015”. Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX-PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 12 de marzo de 2015. O alcalde-presidente (Por delegación, resolución núm.989/11) Luis Alberto Castro Calvete Concelleiro de urbanismo
27/03/2015 | Administración LocalMunicipal
Boqueixón
Modificación da RPT no Concello de Boqueixón

Na sesión plenaria ordinaria que tivo lugar o día 11 de marzo de 2015, acordouse modificar a relación de postos de traballo, tal e como a continuación se sinala: 1. Modificar a relación de postos de traballo, no senso de incluír nos postos que a continuación se sinalan, o nivel de complemento de destino 26 2. Dito expediente estará exposto ó público, na secretaría do concello, polo prazo de 15 días hábiles, que se contarán desde o día seguinte ó da publicación deste anuncio no BOP. Durante este período poderanse formular as reclamacións que se consideren oportunas. Este acordo considerarase definitivo no caso de non se presentar reclamacións. Boqueixón, 18 de marzo de 2015 O alcalde Jesús Sanjuás Mera
27/03/2015 | Administración LocalMunicipal
Oza-Cesuras
Licitación do contrato da obra “Mellora de camiños rurais no Concello de Oza-Cesuras”, incluída no Programa PM14-15

Anúnciase a licitación da obra denominada “MELLORA DE CAMIÑOS RURAIS NO CONCELLO DE OZA-CESURAS” (incluída no Programa PM14-15), acordada pola Xunta de Goberno Municipal de data 27 de febreiro de 2015. Organismo: Concello de Oza-Cesuras. Dependencia que tramita o expediente: Vicesecretaría. Prazo de execución: 4 meses (máximo 29.06.2015) 2. Prezo do contrato: 244.296,58 €, IVE engadido (201.898,00 € de valor estimado do contrato, máis 42.398,58 € de IVE). Tramitación: urxente. Procedemento: aberto, con varios criterios de adxudicación.4. Información: os pregos de cláusulas deste contrato estarán a disposición dos interesados na Vicesecretaría Xeral deste concello ou consultando o Perfil do Contratante (http://www.concellodeozacesuras.es)5. Presentación de proposicións: no Concello, sede de Oza (Lois, 33 – Oza) ou sede de Cesuras (O Forte, 1 – Bragade), en horario de atención ao público, dentro do prazo de 13 días naturais contados a partir do día seguinte ao da publicación do anuncio de licitación no BOP e no perfil do contratante. Máis información na Vicesecretaría do Concello de Oza-Cesuras, Lois, 33 – Oza, 15388 Oza-Cesuras Teléfono 981792000 Oza-Cesuras, 17 de marzo de 2015 O Presidente da Comisión Xestora O Vicesecretario Asdo.- José Pablo González Cacheiro Asdo.- Celestino J. Amigo Liñares
27/03/2015 | Administración LocalMunicipal
Muxía
Aprobación obra AGADER

ANUNCIO Aprobado por este Concello o proxecto de mellora de camiños municipais (Cibrán, Vilastose, Casasnovas, Vilarmide e Trasufre), subvencionado por AGADER, queda exposto ao público durante 20 días a efectos oportunos. Muxía, 17 de marzo de 2015. O alcalde Félix Porto Serantes
27/03/2015 | Administración LocalMunicipal
Carballo
Execución subsidiaria das tarefas de limpeza de soar (ord.018/2014)

O Concello de Carballo requiriu en diversas ocasións a D. Jose Airam Agostino Errecalde, con DNI XXXXXXXXX, a limpeza do soar da súa propiedade con referencia catastral 15019A022002820000IA, situado na avda. Ponte da Pedra, de Carballo. A esta parcela sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, de 29 de decembro e do Decreto 28/1999, de 21 de xaneiro, de disciplina urbanística de Galicia. Igualmente, é de aplicación a Ordenanza municipal reguladora da limpeza, salubridade e hixiene no termo municipal de Carballo (BOP número 147, do 03/08/2012). O artigo 20 da ordenanza sinala que “os propietarios dos terreos deberán mantelos limpos, libres de restos e residuos e nas debidas condicións de hixiene, salubridade, seguridade e ornato público. En defecto destes, serán os que figuren como titulares catastrais os responsables do cumprimento das obrigas establecidas na presente ordenanza”. O artigo 21 recolle algunhas das obrigas, concretamente, a de “manter os predios limpos e libres de residuos” (21.1), a de “manter os predios libres de animais perigosos ou de focos potencialmente infecciosos, e realizar os labores preventivos que sexan necesarios” (21.2) ou a de “evitar o crecemento incontrolado de maleza […] así como controlar as plantacións, aínda que fosen crecementos accidentais” (21.3). O artigo 25.1 da ordenanza sinala que “transcorrido o prazo concedido para dar cumprimento á orde de execución, o sr. Alcalde, ou órgano ou persoa en quen delegue, procederá a ordenar a execución subsidiaria ou a execución forzosa mediante imposición de multas coercitivas”, e o artigo 25.2 que “para garantir a efectividade da execución forzosa, poderánselle impoñer multas coercitivas ao responsable cun importe que oscilará entre os 300 € e os 3.000 €”. Transcorrido o prazo establecido, non se cumpriu coa limpeza do soar á que facían referencia as resolucións referidas, polo que esta Alcaldía, RESOLVE: Primeiro.- Proceder á execución subsidiaria das tarefas de limpeza do soar con referencia catastral 15019A022002820000IA, situado na ada. Ponte da Pedra, de Carballo, propiedade de D. Jose Airam Agostino Errecalde, con DNI XXXXXXXXX. A execución subsidiaria levarase a cabo o próximo martes, 28 de abril de 2015, ás 10.00 horas, por parte do Concello de Carballo. Os custos dos traballos realizados serán por conta de D. Jose Airam Agostino Errecalde. Segundo.- Notificar esta resolución á parte interesada, así como á Brigada Municipal de Obras, Policía Local e Oficina Técnica Municipal. Carballo, 18 de marzo de 2015 O alcalde Evencio Ferrero Rodríguez
19/03/2015 | Administración LocalMunicipal
Santiago de Compostela
Sección Municipal de Contratación
Subministro de prendas superiores impermeables para a auga, calzado e complementos de uniformidade (subdividido en 3 lotes diferenciados pola súa natureza) para a Policía Local de Santiago de Compostela

OBXECTO DO CONTRATO: Subministro de prendas superiores impermeables para a auga, calzado e complementos de uniformidade (subdividido en 3 lotes diferenciados pola súa natureza) para a Policía Local de Santiago de Compostela. REFERENCIA DO EXPEDIENTE: CON/15/2015. TIPO DE LICITACIÓN: LOTE A PRENDAS SUPERIORES IMPERMEABLES PARA A AUGA: 28.115,70 LOTE B: CALZADO: 12.337,19 LOTE C: COMPLEMENTOS DE UNIFORMIDADE: 14.098,35 euros. PRAZO DE EXECUCIÓN: Establécese un prazo de execución de 1 mes. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe DOCUMENTACIÓN e INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas.1.- Mellor prezo ofertado: 5 puntos. Outorgarase a puntuación máxima de cinco puntos á oferta económicamente máis favorable para o Concello, valorándose as restantes de xeito directamente proporcional.2.- Ampliación do prazo de garantía: 0,40 puntos por mes de ampliación do mínimo marcada ata un máximo de 2 puntos. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 10 de marzo de 2015. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA – ÁREA DE CONTRATACIÓN, Asdo.: Manuel Martínez Varela
19/03/2015 | Administración LocalMunicipal
Fene
Servizos Económicos e Tributarios
Anuncio cobranza padrón xaneiro 2015 SAF a través da Lei de dependencia e programa básico de axuda no fogar

Por Resolución da Alcaldía núm.292/2015, de 09/03/2015, aprobáronse os padróns fiscais correspondentes ao mes de xaneiro do exercicio 2015 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES, do día 16/03/2015 e ata o 18/05/2015. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 9 de marzo de 2015 O alcalde, Asdo. Gumersindo P Galego Feal
19/03/2015 | Administración LocalMunicipal
Oroso
Notificación a Ángel Brea Dono, expediente sancionador ESP 03/2015

Ao non ser posible a práctica de notificación de resolución de data 09/03/2015 a SARA YOLANDA TALICA MAGUREGI, con NIF XXXXXXXXX, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente sancionador ESP 03/2015 atópanse a súa disposición na Oficina de Urbanismo, Rúa Tambre, nº 12, baixo, 15888-Oroso, en horario de 08:30 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. Oroso, 10 de marzo de 2015. O Alcalde, Manuel Mirás Franqueira
19/03/2015 | Administración LocalMunicipal
Noia
Secretaría
Anuncio lista definitiva de admitidos proceso extraordinario de funcionarización

Por acordo de pleno do 28/11/2014 levouse a cabo aprobación da modificación da Relación de Postos de Traballo (BOP. Núm.234 do 05/12/2014) para funcionarizar os seguntes postos: - Xefe de xestión tributaria - Técnico en cultura A1 - Axente de desenvolvemento local - Economista Axente de desenvolvemento local - Técnico en cultura A2 - Arquitecto técnico (2) - Administrativo - Auxiliar administrativo (4) De conformidade coas bases da convocatoria aprobadas pola Resolución da Alcaldía núm.256/2015, do 6 de febreiro, xunto coa convocatoria en Resolución de Alcaldía núm 1602/2012 (BOP núm.32, do 18/02/2015; DOG núm.35, do 20/02/2015; BOE núm.46 do 23/02/2015), e en virtude do artígo 20 do Real Decreto 364/1995, do 10 de marzo, polo que que se aproba o Regulamento xeral de ingreso do personal ao servicio da Administración Xeral do Estado e de provisión de postos de traballo e promoción profesional dos funcionarios Civís da Administración Xeral do Estado, e o artigo 21.1. g) da Lei 7/1985, de 2 de abril, de bases do réxime local, por Resolución da Alcaldía núm.619 acordouse o seguinte: PRIMEIRO. Aprobar a seguinte relación definitiva de aspirantes admitidos: SEGUNDO. Realización de exames: - A realización da totalidade dos exercizos da totalidade dos procesos selectivos terá lugar o vindeiro 6 de abril de 2015. Por Resolución de Alcaldía concretarase o lugar e hora exactos da realización dos exames de cada proceso, así como calquera outra circunstancia que estime a Alcaldía. Esta Resolución será publicada no taboleiro de edictos da Casa do Concello e na páxina web municipal con antelación sufiente á data referida. TERCEIRO: A publicación dos méritos alegados polos aspirantes publicarase, a lo menos, con 48 horas de antelación á realización da fase oposición, no taboleiro de anuncios da Casa do Concello. CUARTO: Publicar este acordo no Boletín Oficial da Provincia. QUINTO: Contra a presente resolución que pon fin á vía administrativa poderase interpoñer, potestativamente, recurso de reposición ante o mesmo órgano que o dictou, no prazo de un mes contado a partir do día seguinte á recepción da notificación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen perxuízo de que se poida interpoñer calquera outro recurso que se estime pertinente. Noia, 17 de marzo de 2015 O alcalde Asdo.- Rafael García Guerrero.
19/03/2015 | Administración LocalMunicipal
Santiago de Compostela
Sección Municipal de Contratación
Servizo de mantemento e reparación dos pavimentos no ámbito da cidade histórica de Santiago de Compostela excluído o recinto intramuros

OBXECTO DO CONTRATO: Servizo de mantemento e reparación dos pavimentos no ámbito da cidade histórica de Santiago de Compostela excluído o recinto intramuros. REFERENCIA DO EXPEDIENTE: CON/19/2015. TIPO DE LICITACIÓN: 99.170,00 euros. PRAZO DE EXECUCIÓN: Establécese un prazo de execución de 8 meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturales, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe. DOCUMENTACIÓN e INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. O Contrato adxudicarase, mediante procedemento aberto, tomando unicamente como criterio de adxudicación o prezo. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 10 de marzo de 2015. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA – ÁREA DE CONTRATACIÓN, Asdo.: Manuel Martínez Varela
19/03/2015 | Administración LocalMunicipal
Oroso
Notificación Flavius Florin Chelu e outros. Expediente de baixa de oficio no padrón municipal de habitantes

BAIXAS DE OFICIO NO PADRÓN MUNICIPAL DE HABITANTES Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto nº 170/2015, xa que se intentou a notificación e non se puido realizar, procédese á súa práctica mediante o anuncio no Boletín Oficial da Provincia e no taboleiro de edictos do concello para coñecemento dos interesados. De conformidade co artigo 61 da Lei 30/1992 publícase a resolución do 23/02/2015 para o seu coñecemento. “RESOLUCIÓN DE ALCALDÍA Nº 170/2015 LOGO DE VER o informe de residencia efectiva da Policía Local do 02/02/2015 no que di que as seguintes persoas non residen na Rúa Ulloa, 1: Considerando os artigos 54 e 72 do Regulamento de poboación e demarcación territorial, e a resolución de 1 de abril de 1997, (BOE 11/04/1997), De conformidade co artigo 21.1. s da lei 7/1985, reguladora das bases de réxime local RESOLVO: PRIMEIRO.- Participarlle as persoas referidas anteriormente que, de non comunicar, nun prazo de dez (10) días hábiles, a súa residencia no municipio de Oroso, procederemos a realizar os trámites oportunos para efectuar a baixa de oficio no Padrón Municipal de habitantes de Oroso. SEGUNDO.- Notificar este acordo aos interesados. Oroso, 23 de febreiro de 2015 O alcalde Ante min, o secretario Manuel Mirás Franqueira Federico Suárez Cancelo” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 11 de marzo de 2015 O alcalde Manuel Mirás Franqueira
19/03/2015 | Administración LocalMunicipal
Brión
Edicto exposición ao público MC 05/2015

O Pleno do Concello en sesión de data 9 de marzo de 2015 aprobou inicialmente o expediente de modificación de créditos MC 05/2015, de créditos extraordinarios, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Brión, 16 de marzo de 2015 O alcalde José Luis García García
19/03/2015 | Administración LocalMunicipal
As Pontes de García Rodríguez
Secretaría
Acordo de alteración da cualificación xurídica e declaración de parcela sobrante dun ben inmoble. Aprobación inicial

O Pleno da Corporación Municipal, en sesión ordinaria que tivo lugar o día 9 de marzo de 2015, adoptou, co preceptivo quórum da maioría absoluta legal, o acordo de aprobación inicial de alteración da cualificación xurídica e declaración de parcela sobrante dunha finca urbana de 70 metros cadrados situada na Rúa Otero Pedrayo desta localidade, desafectándoa do dominio público. Consonte o disposto nos artigos 269 da Lei 5/1997, do 22 de xullo, de administración local de Galicia (LALG) e 8º do Regulamento de bens das entidades locais, aprobado polo Real decreto 1372/1986, do 13 de xuño (RBEL), o expediente sométese a información pública durante un mes, a contar dende a súa publicación no Boletín Oficial da Provincia (BOP). Tamén se publicará no taboleiro de anuncios da Casa do Concello. Durante o expresado prazo poderanse presentar as alegacións e reclamacións que se coiden oportunas. De non seren formuladas reclamacións durante o expresado trámite de información pública considerarase aprobada definitivamente a alteración da cualificación xurídica e a declaración de parcela sobrante. As Pontes de García Rodríguez, 12 de marzo de 2015 Lotfi Holdsworth Barruso
19/03/2015 | Administración LocalMunicipal
As Pontes de García Rodríguez
Intervención
Anuncio aprobación inicial orzamento xeral exercicio 2015

Aprobado inicialmente o Orzamento Xeral deste Concello para o exercicio económico de 2015 na sesión extraordinaria e urxente celebrada o día 12 de marzo de 2015, así como as bases de execución, o anexo de persoal e anexo de investimentos; en cumprimento do disposto no artigo 169.1 do Texto refundido da lei reguladora das facendas locais, o expediente exponse ó público polo prazo de quince días hábiles, contados a partir do seguinte ó da inserción deste anuncio no Boletín Oficial Provincial. Durante o devandito prazo tódolos interesados poderán examinalo e presentalas reclamacións que estimen oportunas. O Orzamento, así como os anexos reflectidos, quedarán definitivamente aprobados se transcorrido o prazo de exposición ó público non se presentase reclamación algunha. No senso contrario, o Pleno da Corporación disporá do prazo dun mes para resolvelas. O Orzamento definitivamente aprobado, así como o cadro de persoal serán obxecto de publicación no Boletín Oficial Provincial, entrando en vigor ó día seguinte ó da súa publicación. As Pontes de García Rodríguez, o 13 de marzo de 2015. O alcalde, Valentín González Formoso
19/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47538. Desmontaje LMTA. Concello de Vimianzo

Electra do Foxo, S. L., solicita de Augas de Galicia por atoparse nas marxes do río Castro, a autorización de obras, no lugar de Torelo, parroquia de Castromil, Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47538. As obras solicitadas consisten na execución do proxecto de “Desmontaje parcial LMTA 20Kv expte.51.016, desmontaje caseta CT existente (antiguo CT Castrimil expte.8164) y desmontaje 47 m. RBTA”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de febreiro de 2015 O xefe do servizo territorial Néstor Rodríguez Arias
19/03/2015 | Administración LocalMunicipal
Oleiros
Persoal
Modificación das bases do proceso selectivo de 3 policías locais

ANUNCIO Pola segunda tenente de alcalde delegada de Persoal, en uso das compentencias atribuídas polo Decreto do alcalde n.º 560/2012, do 10 de febreiro, dictouse a seguinte resolución relativa ao procedemento selectivo para cubrir, por funcionarios de carreira, 3 prazas de Policía Local: Por resolución n.º 4933/2014, do 5 de decembro, aprobáronse as bases específicas para cubrir, polo sistema selectivo de oposición libre, 3 prazas de funcionarios de carreira, pertencentes á escala de administración especial, subescala de servizos especiais, clase policía local, subgrupo C1, publicándose no BOP da Coruña n.º 234, do día 05/12/2014. Posteriormente publicouse un anuncio da dita convocatoria no DOG n.º 1 do 02/01/2015. Nas ditas bases, aprobadas co arreglo ao establecido na Lei 4/2007, de coordinación das policías locais de Galicia e no Decreto 243/2008, que a desenvolve, figuraban como requisitos de idade para participar nas probas superar os 18 anos e non ter cumpridos os 36. Tendo coñecemento da parte dispositiva da Sentenza ditada polo Tribunal de Xustiza da Unión Europea do día 13/11/2014 na que se resolve non estar xustificado o establecimento dun límite de idade para participar nos procesos selectivos das policías locais, de acordo coa Directiva 2000/78/CE, do 27/11/2000, relativa ao establecemento dun marco xeral para a igualdade de trato no emprego e a ocupación e recibida comunicación sobre este particular da Dirección xeral de emerxencias e Interior dependente da Vicepresidencia e Consellería de Presidencia, Administracions Públicas e Xustiza da Xunta de Galicia o pasado día 9 de marzo deste ano. Resolvo: 1.–Modificar a base específica n.º3 b) das aprobadas por resolución n.º 4933/2014, do 5 de decembro, e publicadas no BOP da Coruña n.º 234 do día 05/12/2014, eliminando o límite máximo de idade como requisito para os participantes e quedando do seguinte xeito: “b) Superar os 18 anos de idade” 2.–Publicar esta modificación no BOP da Coruña, e posteriormente, unha vez publicada, inserir un anuncio no DOG e no Boletín Oficial do Estado, momento que sinalará a apertura do prazo de presentación de instancias para participar no proceso selectivo, e trasladala á Xunta de Persoal para o seu coñecemento. Oleiros, 11 de marzo de 2015. A segunda tenente de alcalde delegada de Persoal Harpreet Barrena Selim
19/03/2015 | Administración LocalMunicipal
Noia
Administración Financeira. Intervención
Aprobación inicial do orzamento 2015 do Concello de Noia

ANUNCIO DA EXPOSICIÓN AO PÚBLICO DA APROBACIÓN INICIAL DO ORZAMENTO DE 2015 DO CONCELLO DE NOIA Aprobado inicialmente na sesión plenaria extraordinaria, celebrada o día 17 de marzo de 2015, o orzamento do Concello de Noia para o exercicio 2015, así coma o cadro de persoal, comprensivo de todos os postos de traballo, ambos documentos expóñense ao publico, no cumprimento dos artigos 169.1 do texto refundido da lei de facendas locais (Real decreto lexislativo 2/2004, de 5 de marzo) e 20.1 do Regulamento orzamentario (Real decreto 500/90, de 20 de abril), por un prazo de quince días hábiles contados a partir do seguinte ao da súa publicación no Boletín Oficial da Provincia da Coruña, durante os cales os interesados poderán examinalo na Intervención municipal e presentar reclamacións ante o Pleno, nos termos establecidos polos artigos 170 do texto refundido da lei de facendas locais e 22 do Regulamento orzamentario citados. O orzamento considerarase definitivamente aprobado se durante o indicado período non se presentaran reclamacións, tal e coma establece o artigo 169.1 do TRLFL e 20.1 do Regulamento. No caso contrario, o Pleno disporá do prazo dun mes para resolver as reclamacións, que se contará a partir do día seguinte á finalización do de exposición pública, considerándose denegadas de non se resolver no acto de aprobación definitiva. No devandito acordo plenario, apróbase igualmente a masa salarial do persoal laboral do Concello de Noia que queda cifrada en 2.158.893,58 €. Noia, 17 de marzo de 2015. O alcalde Rafael García Guerrero
19/03/2015 | Administración LocalMunicipal
Oroso
Notificación a Ángel Brea Dono, PL-2014/009

Ao non ser posible a práctica de notificación de resolución a ELIZANGELA MAZOUZ GONZALEZ RIANCHO, con NIF XXXXXXXXX, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa PL-2014/009 atópanse a súa disposición na Oficina de Urbanismo, Rúa Tambre, nº 12, baixo, 15888-Oroso, en horario de 08:30 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. Oroso, 3 de marzo de 2015. O Alcalde, Manuel Mirás Franqueira
09/03/2015 | Administración LocalMunicipal
As Pontes de García Rodríguez
Xestión Tributaria
Anuncio de exposición ao público sobre modificación de ordenanzas municipais

O Pleno do Concello en sesión extraordinaria urxente, celebrada o día 28 de novembro de 2014, adoptou, entre outros, os seguintes acordos de aprobación con carácter provisional: - Modificación da ordenanza fiscal número 1 do Imposto sobre bens inmobles. - Modificación da ordenanza fiscal número 2 do Imposto sobre actividades económicas. - Modificación do artigo 5º da ordenanza fiscal nº 4 do Imposto sobre construccións, instalacións e obras (ICIO). - Modificación da ordenanza fiscal número 17 da Taxa por tendidos, tuberias e galerias para as conduccións de enercia eléctrica, auga, gas ou calquera outro fluído, incluidos os postes para liñas, cables, roscas de ás, caixas de amarre, de distribución ou rexistro, transformadores, rieis, básculas, aparatos de venda automática e outros análogos que se establezan sobre vías públicas e outros terreos de dominio público local ou que voen sobre o mesmo. De acordo co establecido no artigo 17 puntos 1 e 2 do Texto refundido da Lei reguladora das facendas locais aprobado polo RDL 2/2004, do 5 de marzo, o devandito expediente sobre modificación de ordenanzas fiscais, relativo á aprobación provisional, queda exposto ao público polo prazo de trinta días hábiles, contados dende o día seguinte ao da publicación deste anuncio no Boletin Oficial da Provincia. Durante este prazo todos os que teñan a condición de interesados, segundo o establecido no artigo 18 do devandito texto legal, poderán examinar o expediente nas oficinas do Servizo de Xestión Tributaria e presentar as reclamacións que se estimen oportunas. Transcorrido o prazo de exposición pública, o Pleno do Concello adoptará o acordo definitivo que proceda, resolvendo as reclamacións que se teñan presentado e aprobando a redacción definitiva da ordenanza. No caso de que non se teñan presentado reclamacións, o acordo ata entón provisional entenderase definitivamente adoptado, sen necesidade de novo acordo plenario. As Pontes de Abilio Manuel Fecheta Fernandez Villaran, 2 de marzo de 2015 O alcalde Valentín González Formoso
09/03/2015 | Administración LocalMunicipal
Vilarmaior
Padrón taxa SAF dependencia

Mediante Decreto da Alcaldía de data do 02 de marzo de 2015 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de xaneiro de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 02 de marzo de 2015. O ALCALDE, Carlos Vázquez Quintián
09/03/2015 | Administración LocalMunicipal
Negreira
Anuncio relativo a baixas de oficio segun expediente 1/2015

Tendo coñecemento esta Alcaldía, que as persoas abaixo mencionadas, empadroadas neste Concello, non residen neste Termo Municipal, incumprindo deste xeito os requisitos establecidos no artigo 54 do Regulamento de Poboación e Demarcación Territorial, ábrese un prazo de 15 días a contar dende o seguinte ó da publicación deste edicto no BOP para que os/as interesados/as presenten ante esta Alcaldía as alegacións que consideren pertinentes respecto da súa situación no Padrón de Habitantes, facéndolle saber que finalizado o dito prazo continuaranse os trámites relativos á baixa de oficio. MILAZZO CROOKS, ROBERTO MARIO Unión Barcalesa nº 2 – 2º-A MENDEZ VIGO, CESAR DIEGO MENDILUCE Landeira, 6 Negreira, 23 de febreiro de 2015 O ALCALDE Juan J. Rey Maceira
09/03/2015 | Administración LocalMunicipal
Aranga
Secretaría - Intervención
Modificación da Ordenanza fiscal reguladora do IVTM

O Pleno Municipal, na sesión que realizou o día 26 de febreiro de 2015, adoptou o acordo de aprobar, provisionalmente, a modificación da ordenanza fical nº 2 reguladora do Imposto sobre Vehículos de Tracción Mecánica. Exponse ao público o presente acordo durante o prazo de trinta días, que se contarán a partir do seguinte á inserción deste anuncio no BOP, dentro do cal os interesados poderán examinar o expediente na Secretaría-Intervención, e presentar as reclamacións ou as suxestións que estimen oportunas. De non presentarse reclamacións durante o dito prazo, o acordo provisional quedará elevado a definitivo automaticamente. Aranga, 2 de marzo de 2015 O ALCALDE Asdo./Alberto Platas Álvarez
09/03/2015 | Administración LocalMunicipal
Porto do Son
Exposición ao público do padrón da taxa pola prestación do servizo de recollida de lixo

O Alcalde - Presidente do Concello de Porto do Son ditou resolución 133/2015 o 26 de febreiro de 2015, aprobando a padrón anual, ano 2015, da taxa polo servizo municipal de recollida e tratamento de residuos do Concello de Porto do Son segundo o seguinte detalle: “PRIMEIRO: Aprobar o padrón fiscal da taxa polo servizo de recollida e tratamento de residuos do ano 2015, por un importe total de: 582.365,41€ (CINCOCENTOS OITENTA E DOUS MIL TRESCENTOS SESENTA E CINCO EUROS, CON CORENTA E UN CÉNTIMOS), segundo o seguinte detalle: Recollida do lixo correspondente ó ano 2015, por un importe total de: 582.365,41 euros (cincocentos oitenta e dous mil trescentos setenta e cinco euros con corenta e un céntimos), desglosados nos seguintes conceptos: · Taxa de contenedores: 385,23 euros (trescentos oitenta e cinco euros, con vinte e tres céntimos) · Taxa de recollida do lixo: 581.980,18 euros (cincocentos oitenta e un mil novecentos oitenta euros, con dezaoito céntimos) e que comeza por A Parada S. C. e remata por Zas Aznar Arturo; sendo o número total de recibos de: 6225 (seis mil douscentos vintecinco). SEGUNDO: Dito padrón expoñerase ó público polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecerase o prazo de cobro en período voluntario das débedas, que será único e abranguerá o prazo de dous meses. CUARTO: Darase conta deste acordo á Tesourería e Intervención municipais para que se proceda ao cobramento dos mencionados padróns segundo o procedemento legalmente establecido.” Contra esta resolución poderá interpoñerse recurso de reposición ante o Alcalde – Presidente, de conformidade co artigo 14 do RD Lexislativo 2/2004 de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso – Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa-Administrativa. O Alcalde, José Luis Oujo Pouso.
26/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. A15.46585 concesión

Carnicas Vista Alegre S. L., solicita de Augas de Galicia un caudal de12.066 m3/ano de augas procedentes de pozo no lugar da Vista Alegre, parroquia de Soandres (San Pedro), Concello de Laracha (A) (A Coruña), con destino a uso Industrial. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.46585 As características do aproveitamento son: SOLICITANTE: Cárnicas Vista Alegre, S. L. CAUDAL MÁXIMO INSTANTANEO: 2,38 L/S CAUDAL MEDIO EQUIVALENTE: 0,38 L/S VOLUME MÁXIMO ANUAL: 12.066 m³/ano DESTINO: Uso industrial ( matadoiro ) na parcela de ref. catastral 15042A056000330000KE no lugar de Vista Alegre, T. M. de Laracha ORIXE: Pozo situado na parcela de ref. catastral 15042A056000340000KS Coordenadas U. T. M.: X = 543.335 Y = 4.787.669 (datum ETRS89, huso 29) LUGAR: Vista Alegre PARROQUIA: Soandres CONCELLO: Laracha As obras consisten na captación das augas dun pozo con destino a matadoiro, situado na parcela de ref. catastral 15042A056000340000KS colindante coa parcela na que se situa o matadoiro, situada no lugar de Vista Alegre no concello de Laracha. Dende o pozo unha bomba impulsa a auga por unha tubaxe de impulsión ata un depósito vertical de fibra de vidrio para uso alimentario de 15 m³, dende este depósito outra bomba subministra a auga ao matadoiro para o seu uso industrial no procesamento das reses ( tenreiros e porcos). As instalacións dispoñen dun contador e dun dosificador de cloro para a desinfección da auga empregada no matadoiro. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na Edificio Admvo. Monelos 9º andar onde estará exposto o expediente de que se trata, para que poida ser examinado por quen o desexe. A Coruña, 05 de marzo de 2015 O xefe do servizo territorial Néstor Rodríguez Arias
26/03/2015 | Administración LocalMunicipal
Boiro
Baixas de oficio de menores no padrón de habitantes

ANUNCIO Conforme ó procedemento do art.72 do Regulamento de poboación e demarcación territorial das entidades locais, estanse a tramitar os expedientes de baixa de oficio no padrón municipal de habitantes das persoas menores de idade que se indican a continuación: Non sendo posible practicar a notificación ós/as interesados/as, procede, de conformidade co previsto no art.59.5 e 61 da Lei 30/1992, de 26 de novembro, do réxime xurídico das administracións públicas e do procedemento administrativo común, a publicación deste anuncio co fin de que no prazo de quince días, contados dende o seguinte á súa publicación, os/as representantes dos/as interesados/as poidan presentar ante esta Alcaldía as alegacións que estimen pertinentes respecto da súa situación no padrón de habitantes, facéndolle saber que finalizado o dito prazo continuaranse os trámites relativos á baixa de oficio. Boiro, 10 de marzo de 2015. O alcalde Asdo.: Juan José Dieste Ortigueira
26/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44030. Legalización de obras. Concello e Pontedeume

Silvia Rebeca Tatjer De la Bastida, solicita de Augas de Galicia, por atoparse nas marxes do río s/d, a legalización de obras no lugar de Camino Vello nº 77 Vilar. Campo Longo - Vilar, parroquia de Vilar (San Pedro), Concello de Pontedeume (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44030. As obras solicitadas consisten na legalización de: muro de escollera, para contención de terras; muro de formigón de 0,25 m de espesor e una altura variable dende 1,00 m ata 2,80 m e una lonxitude de 37,00 m;. canalización de augas pluviais mediante dúas tubarias de PVC. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontedeume ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de marzo de 2015 O xefe do servizo territorial Néstor Rodríguez Arias